ИНФОРМАЦИЈА О БРОЈУ УЧЕНИКА У ОСНОВНИМ ШКОЛАМА

Чланом 10а став 1**. Закона о основама система образовања и васпитања („Службени гласник РС”, бр. 72/09, 52/11, 55/13, 35/15 – аутентично тумачење и 68/15)** прописано је да установа води базу података у оквиру јединственог информационог система просвете, а ставом 2. истог члана да база података представља скуп свих евиденција прописаних посебним законом које установа води у електронском облику.

Чланом 10а ст. 3. и 4. Закона о основама система образовања и васпитања прописано је да евиденције које води установа представљају скуп података о установи, деци и ученицима, родитељима, старатељима и хранитељима и запосленима, а да Јединствени информациони систем просвете чине обједињени подаци из евиденција свих установа који се воде као база података и који успоставља и којим управља министарство надлежно за послове образовања.

Чланом 10б став 4. Закона о основама система образовања и васпитања прописано је да се за одређивање образовног статуса деце и ученика прикупљају подаци о уписаном подручју рада и смеру, о језику на коме се изводи образовно-васпитни рад, изборним предметима, страним језицима, образовању по индивидуалном образовном плану, оценама по класификационим периодима, подаци о полаганим испитима, наградама и похвалама освојеним током процеса образовања, изостанцима, владању и издатим јавним исправама.

Чланом 10д ст. 1. и 2. Закона о основама система образовања и васпитања, прописано је да корисник података из јединственог информационог система просвете може бити државни и други орган и организација, као и правно и физичко лице, под условом да је законом или другим прописима овлашћено да тражи и прима податке, да су ти подаци неопходни за извршење послова из његове надлежности или служе за потребе истраживања, и да обезбеди заштиту личних података, те да подаци у бази података и јединственом информационом систему просвете морају бити безбедним мерама заштићени од неовлашћеног приступа и коришћења.

**Чланом 81. став 5. Закона о основном образовању и васпитању („Службени гласник РС“, број 55/13)**, прописано је да подаци којима се одређује образовни статус ученика јесу: подаци о врсти школе и трајању образовања и васпитања, језику на којем се изводи образовно-васпитни рад, организацији образовно-васпитног рада, обавезним и изборним предметима, страним језицима, подаци о индивидуалном образовном плану, допунској и додатној настави, целодневној настави и продуженом боравку, слободним активностима за које се определио и другим областима школског програма у којима учествује, учешћу на такмичењима, изостанцима, изреченим васпитним и васпитно-дисциплинским мерама, учешћу у раду органа школе и опредељењу за наставак образовања, а чланом 86. став 1. да се подаци за евиденцију прикупљају се на основу документације издате од стране надлежних органа, као и документације коју достављају родитељи, односно старатељи и изјаве родитеља, односно старатеља.

Чланом 87. ст. 1 и 2. Закона о основном образовању и васпитању, прописано је да прикупљени подаци чине основ за вођење евиденције, те да се у школи евиденција води електронски, у оквиру јединственог информационог система просвете и на обрасцима.

Чланом 88. ст. 1 и 2. Закона о основном образовању и васпитању, прописано је да податке у евиденцијама прикупља школа, као и да се директор школе стара и да је одговоран за благовремен и тачан унос података и одржавање ажурности евиденција и безбедност података, без обзира на начин њиховог вођења.

Чланом 156. став 1. Закона о основама система образовања и васпитања прописано је да се средства за финансирање делатности установа чији је оснивач Република Србија, аутономна покрајина и јединица локалне самоуправе обезбеђују се у буџету Републике Србије, аутономне покрајине и јединице локалне самоуправе, ставом 4. истог члана да се ова средства обезбеђују се у складу са критеријумима и стандардима финансирања установе које прописује министар.

**Чланом 1. Правилника о о критеријумима и стандардима за финансирање установе која обавља делатност основног образовања и васпитања („Службени гласник рс бр. 75/15“)** прописано је да се тим правилником прописују се критеријуми и стандарди за финансирање (у даљем тексту: цена услуга) установа које обављају делатност основног образовања и васпитања - основних школа.

Чланом 3. став 1. Правилника прописано је да се утврђивање цене услуга врши се на основу броја радних сати, односно броја запослених за остваривање годишњег плана рада школе, школског програма, величине и опремљености школе, броја одељења и ученика, укупног броја запослених, степена њиховог образовања и материјалних трошкова, а ставом 2. истог члана да школа доставља Министарству и то надлежном саветнику задуженом за финансијске послове, најкасније до 15. септембра текуће школске године Извод из годишњег плана рада школе са елементима потребним за утврђивање цене услуга.

Чланом 4. став 1. Правилника, прописано је да се цена по елементима исказује по одељењу, групи, класи или ученику у годишњем или месечном износу, а ставом 2. да се одељење се дели на групе за предмете који су предвиђени наставним планом и програмом.

**Чланом 17. ставом 2. тачка 1) Закона о уџбеницима („Службени гласник РС“ број 68/15)** прописано је да се у Каталог увршћују уџбеници са Листе одобрених уџбеника и то: уџбеници за исти предмет у истом разреду које су изабрале школе које похађа најмање 5% ученика одређене генерације. Уколико је након изјашњавања школа изабрано више од шест уџбеника са процентом већим од 5%, у Каталог се увршћује шест уџбеника са највећим процентом. Уколико је након изјашњавања школа изабрано мање од три уџбеника са процентом већим од 5%, у Каталог се увршћују три уџбеника са највећим процентом.

Чланом 17. став 4. Закона о уџбеницима, прописано је да се под одређеном генерацијом ученика у смислу става 2. тачка 1) овог члана подразумевају се сви ученици на територији Републике Србије који похађају наставу из предмета за који се бира уџбеник у школској години у којој се објављује Каталог.

|  |
| --- |
| **Имајући у виду све наведене одредбе, а посебно члан 10ђ став 1. Закона о основама система образовања и васпитања, којим је прописано да се подаци у евиденцијама, односно бази података ажурирају се на дан настанка промене, а најкасније у року од 30 дана од дана настанка промене, броја ученика који похађају основну школу у школској 2015/2016. години, а ради реализације одредаба које се односе на избор уџбеника прописаних Законом о уџбеницима, обрачунат је на дан 11.04.2016. године (понедељак), будући да се електронска апликација за гласање школа затвара у уторак 12.04.2016. године у 24.00 часова.** |

**ОСНОВНА ШКОЛА**

**Табела: Број ученика на српском језику по разредима**

|  |
| --- |
|  |
| **Разред** | **Број ученика** | |
| 1. разред | 63896 |
| 2. разред | 63341 |
| 3. разред | 65300 |
| 4. разред | 68244 |
| 5. разред | 70393 |
| 6. разред | 69935 |
| 7. разред | 66424 |
| 8. разред | 67027 |

**Табела: Број ученика на предмету страни језик по разредима** (укупан број ученика који наставу похађа на српском и језику националне мањине)

**1. РАЗРЕД**

|  |
| --- |
|  |
| **Предмет** | | **Број ученика** |
| 1. | Енглески језик - први страни језик | 65901 |
| 2. | Немачки језик - први страни језик | 711 |
| 3. | Руски језик - први страни језик | 259 |
| 4. | Француски језик - први страни језик | 986 |

**2. РАЗРЕД**

|  |
| --- |
|  |
| **Предмет** | | **Број ученика** |
| 1. | Енглески језик - први страни језик | 64908 |
| 2. | Немачки језик - први страни језик | 685 |
| 3. | Руски језик - први страни језик | 327 |
| 4. | Француски језик - први страни језик | 946 |

**3. РАЗРЕД**

|  |
| --- |
|  |
| **Предмет** | | **Број ученика** |
| 1. | Енглески језик - први страни језик | 67096 |
| 2. | Немачки језик - први страни језик | 725 |
| 3. | Руски језик - први страни језик | 238 |
| 4. | Француски језик - први страни језик | 1079 |

**4. РАЗРЕД**

|  |
| --- |
|  |
| **Предмет** | | **Број ученика** |
| 1. | Енглески језик - први страни језик | 68266 |
| 2. | Немачки језик - први страни језик | 873 |
| 3. | Руски језик - први страни језик | 371 |
| 4. | Француски језик - први страни језик | 983 |

**5. РАЗРЕД**

| **Предмет** | | **Број ученика** |
| --- | --- | --- |
| 1. | Енглески језик - први страни језик | 71249 |
| 2. | Енглески језик - други страни језик | 2868 |
| 3. | Италијански језик - други страни језик | 3264 |
| 4. | Немачки језик - први страни језик | 866 |
| 5. | Немачки језик - други страни језик | 32827 |
| 6. | Руски језик - први страни језик | 533 |
| 7. | Руски језик - други страни језик | 14357 |
| 8. | Француски језик - први страни језик | 1269 |
| 9. | Француски језик - други страни језик | 19108 |
| 10. | Шпански језик - други страни језик | 1385 |

**6. РАЗРЕД**

| **Предмет** | | **Број ученика** |
| --- | --- | --- |
| 1. | Енглески језик - први страни језик | 71486 |
| 2. | Енглески језик - други страни језик | 2925 |
| 3. | Италијански језик - други страни језик | 3510 |
| 4. | Немачки језик - први страни језик | 757 |
| 5. | Немачки језик - други страни језик | 31793 |
| 6. | Руски језик - први страни језик | 829 |
| 7. | Руски језик - други страни језик | 14610 |
| 8. | Француски језик - први страни језик | 1164 |
| 9. | Француски језик - други страни језик | 19520 |
| 10. | Шпански језик - други страни језик | 1721 |

**7. РАЗРЕД**

| **Предмет** | | **Број ученика** |
| --- | --- | --- |
| 1. | Енглески језик - први страни језик | 67717 |
| 2. | Енглески језик - други страни језик | 3041 |
| 3. | Италијански језик - други страни језик | 3413 |
| 4. | Немачки језик - први страни језик | 964 |
| 5. | Немачки језик - други страни језик | 29241 |
| 6. | Руски језик - први страни језик | 652 |
| 7. | Руски језик - други страни језик | 14309 |
| 8. | Француски језик - први страни језик | 1207 |
| 9. | Француски језик - други страни језик | 19010 |
| 10. | Шпански језик - други страни језик | 1398 |

**8. РАЗРЕД**

| **Предмет** | | **Број ученика** |
| --- | --- | --- |
| 1. | Енглески језик - први страни језик | 66915 |
| 2. | Енглески језик - други страни језик | 2987 |
| 3. | Италијански језик - други страни језик | 3530 |
| 4. | Немачки језик - први страни језик | 719 |
| 5. | Немачки језик - други страни језик | 27836 |
| 6. | Руски језик - први страни језик | 711 |
| 7. | Руски језик - други страни језик | 14050 |
| 8. | Француски језик - први страни језик | 1108 |
| 9. | Француски језик - други страни језик | 19597 |
| 10. | Шпански језик - други страни језик | 1399 |